ראש השנה פרק שני אם אינן מכירין

מתוך "גמרא נוֹחָה"

על שם הורי **נ**פתלי **וח**נה **ה**ולנדר הכ"מ

משנה:

אם אינן מכירין אותו (אם אין בית דין מכירין את העד אם נאמן וכשר הוא) - משלחין (בית דין שבעירו) עמו אחר להעידו (להעיד עליו לפני בית דין הגדול שמקדש את החדש).

בראשונה היו מקבלין עדות החדש מכל אדם; משקלקלו הבייתוסים (מפרש בגמרא) התקינו שלא יהו מקבלין אלא מן המכירין.

גמרא: מאי '*אחר*' - חד!?

(ראש השנה כב,ב)

וחד מי מהימן (להכשירו לזה בחזקת נאמן)? והתניא: '*מעשה שבא הוא* (העד לפני בית דין בשבת להעיד על החדש) *ועדיו עמו להעיד עליו* (להחזיקו נאמן).

אמר רב פפא: מאי '*אחר*'? זוג אחר. הכי נמי מסתברא, דאי לא תימא הכי '*אם אינן מכירין אותו*' - מאי '*אותו*'? אילימא '*אותו*' - חד, וחד מי מהימן (לעדות החדש)? (תהלים פא,ה) [כי חק לישראל הוא] משפט [לאלוקי יעקב] כתיב ביה! אלא מאי '*אותו*'? - אותו הזוג, הכי נמי: מאי '*אחר*'? זוג אחר.

וחד לא מהימן? והתניא: '*מעשה ברבי נהוראי שהלך אצל* ***הָעד*** *להעיד עליו בשבת באושא* (כשישבה סנהדרין שם, ושם היו מקדשין את החדש)'?

אמרי: רבי נהוראי - סהדא אחרינא הוה בהדיה, והא דלא חשיב ליה - משום כבודו של רבי נהוראי (שהרי לא הוּזְכָר רבי נהוראי אלא ללמוד ממנו שאדם גדול כמותו נהג היתר בדבר ואין כבודו שנביא את ראיותינו אף מחבירו הקטן ממנו).

רב אשי אמר: רבי נהוראי - סהדא אחרינא הוה באושא (המכיר את העד הזה) ואזל רבי נהוראי לאצטרופי בהדיה.

אי הכי מאי למימרא?

מהו דתימא 'מספיקא (שמא אין אותו העד בביתו) לא מחללינן שבתא' - קא משמע לן.

כי אתא עולא אמר: 'קדשוה לירחא במערבא'. אמר רב כהנא: לא מיבעיא עולא דגברא רבה הוא דמהימן, אלא אפילו איניש דעלמא נמי מהימן.

מאי טעמא?

כל מילתא דעבידא לאגלויי לא משקרי בה אינשי.

תניא נמי הכי: '*בא אחד בסוף העולם ואמר קדשו בית דין את החדש – נאמן*'.

בראשונה היו מקבלין עדות החדש מכל אדם וכו':

תנו רבנן [תוספתא ראש השנה פ"א ה"טו [ליברמן]]: '*מה קלקול קלקלו הבייתוסין? פעם אחת* (שאירע יום שלשים של אדר בשבת ולא נראה חדש בזמנו) *בקשו בייתוסין להטעות את חכמים* (והבייתוסין מתאוין שיהא יום ראשון של פסח בשבת כדי שתהא הנפת העומר באחד בשבת ועצרת באחד בשבת, לפי שהן דורשין 'ממחרת השבת יניפנו' [ויקרא כג,יא] - ממחרת שבת בראשית, כמשמעו)*; שכרו שני בני אדם בארבע מאות זוז* (להעיד שראו את החדש היום)*, אחד משלנו* (ולא הכירוהו) *ואחד משלהם; שלהם העיד עדותו ויצא; שלנו - אמרו לו: אמור, כיצד ראית הלבנה?*

*אמר להם: עולה הייתי במעלה אדומים וראיתיו שהוא רבוץ בין שני סלעים ראשו דומה לעגל אזניו דומין לגדי קרניו דומות לצבי וזנבו מונחת לו בין ירכותיו והצצתי בו ונרתעתי ונפלתי לאחורי. ואם אין אתם מאמינים לי - הרי מאתים זוז צרורין לי בסדיני.*

*אמרו לו: מי הזקיקך לכך? אמר להם: שמעתי שבקשו בייתוסים להטעות את חכמים אמרתי אלך אני ואודיע להם, שמא יבואו בני אדם שאינם מהוגנין ויטעו את חכמים.*

*אמרו לו: מאתים זוז נתונין לך במתנה* (ותהא רשאי לעכבן ואף על פי שלא השלמת תנאי שלך לשוכרך, דיש רשות לבית דין לקנוס ממון ולעשותו הפקר, כדאמרינן ביבמות (דף פט,ב): 'מנין שהפקר בית דין הפקר? שנאמר 'וכל אשר לא יבא לשלשת הימים ... יחרם כל רכושו (עזרא י,ח))*, והשוכרך ימתח על העמוד* (למלקות, כדאמרינן במסכת מכות (פ"ג מ"יב, דף כב,ב) '*כופת שתי ידיו על העמוד*')*;*

*באותה שעה התקינו שלא יהו מקבלין אלא מן המכירין*'.

משנה:

בראשונה היו משיאין משואות (לאחר שקדשו החדש, ולא היו צריכין לשכור שלוחים לשלוח לגולה להודיע, כי המשואות מודיעים אותן);

משקלקלו הכותים (והשיאו גם הם משואות שלא בזמן החדש, להטעות ישראל ובית דין לא היו משיאין משואות אלא בחדש שנתקדש ביום שלשים, כדאמרינן בפירקין; וכשלא היו משיאין לערב של יום שלשים - הכל יודעין שהחדש מעובר; ופעם אחת עיברו בית דין את החדש ולא השיאו משואות לערב שלשים והכותים השיאום בהרים שלהם והטעו את בני הגולה לעשותו חסר) - התקינו שיהו שלוחין יוצאין.

כיצד היו משיאין משואות?

מביאין כלונסאות (פירטק"י בלע"ז) של ארז ארוכין (כדי שיראו למרחוק) וקנים ועצי שמן ונעורת של פשתן (כל אלו מרבים שלהבת) וכורך במשיחה (לונצ"י בלע"ז: קושרם בחוט של משיחה בראשי הכלונסיות) ועולה לראש ההר ומצית בהן את האור, ומוליך ומביא ומעלה ומוריד עד שהוא רואה את חבירו שהוא עושה כן בראש ההר השני, וכן בראש ההר השלישי.

ומאין היו משיאין משואות (מה שם ההרים)?

מהר המשחה (מתחילין; הוא הר הזיתים שלפני ירושלים) לסרטבא (עד שרואין שעושין כן בהר סרטבא), ומסרטבא לגרופינא, ומגרופינא לחוורן, ומחוורן לבית בלתין, ומבית בלתין לא זזו משם אלא מוליך ומביא ומעלה ומוריד עד שהיה רואה כל הגולה לפניו (בני בבל, אנשי פומבדיתא, והמה מודיעין לכל בני מדינת בבל) כמדורת האש (מפרש בגמרא: מדורת אש לשון היסק גדול).

גמרא:

מאי משמע ד'*משיאין*' - לישנא דיקוד הוא?

דכתיב (שמואל ב ה,כא) [ויעזבו שם את עצביהם] וישָׂאם דוד ואנשיו ומתרגמינן 'ואוקדינן דוד'.

תנו רבנן: '*אין משיאין משואות אלא על החדש שנראה בזמנו, לקדשו* (להודיען שנתקדש)*; ואימתי משיאין? - לאור עיבורו* (לערב יום שלשים נגהי לשון אחר:; יום שלשים קרוי 'יום עיבורו', כדאמרינן לעיל (דף יט,ב) על שני אדרים שמקדשין אותם ביום עיבוריהם; ועל שם שממנו מעברין את חדש היוצא קרוי 'יום עיבור').

למימרא דאחסר עבדינן, אמלא לא עבדינן.

מאי טעמא?

אמר רבי זירא: גזירה משום ראש חדש חסר (ראש חודש הנקבע ביום שלשים, שהחדש היוצא נמצא עכשיו חסר) שחל להיות בערב שבת (ולא נוכל לחלל שבת לאורו להשיא משואות ונשיא אותם למוצאי שבת). אימת עבדי? באפוקי שבתא, דאי אמרת נעביד נמי אמלא (שנהא רגילין בין אחסר בין אמלא) – אתו

(ראש השנה כג,א)

למיטעי: (השתא בני הגולה) אמרי: "האי - חסר הוא; והאי דלא עביד מאתמול - משום דלא אפשר; או דלמא מלא הוא, ובזמנו עבדו?" (אבל השתא דלא עבדינן אלא אחסר, כי עבדינן למוצאי שבת - ידעי דחסר הוא).

וליעביד בין אמלא בין אחסר, וכי מקלע ראש חדש בערב שבת לא ליעביד כלל, וכיון דלא עבדינן מוצאי שבת ועבדינן אמלא (ואנן רגילין לעשות כל שאר המלאין) - מידע ידעי דחסר הוא (ומחמת איסור שבת שאירע בליל משואותיו נמנעו מלהשיא)!

אפילו הכי אתו למיטעי: אמרי "האי - מלא הוא; והאי דלא עבדי - איתנוסי (בשכרות של משתה השבת) הוא דאיתנוסי".

תוספות ד"ה והא דלא עביד במוצאי שבת איתנוסי איתנוסו: וא"ת והשתא נמי דלא עבדו אמלא כלל, כי מיחל ראש חודש מלא בשבת יאמרו "האי חסר הוא והאי דלא עביד למוצאי שבת איתנוסי דאיתנוסו"?

וי"ל דהיכא דודאי עבדי לעולם משואות בין אמלא בין אחסר, כי לא עבדי כלל ודאי תלו באונס; אבל השתא דזימנין עבדי וזימנין לא עבדי, כי לא עבדי השתא במוצאי שבת לא תלו באונס אלא במילתא דשכיחא.

וליעביד אמלא ולא ליעביד אחסר כלל (וכי מקלע ראש חודש חסר בערב שבת, ולא עבדינן, מידע ידעי דחסר הוא, ולא תלו בשכרות אלא במידי דשכיח; דכל חדשים חסרין לא עבדינן והא נמי לא עבוד)!?

אמר אביי: משום ביטול מלאכה לעם שני ימים (ולא גרסינן 'גזירה'; אי אמרת נעביד אמלא ולא אחסר - אין לך ראש חודש שאין מתבטלין בני הגולה ממלאכה שני ימים: יום שלשים שמא היום ראש חודש, ויום שלשים ואחד - שמא עיברו את החדש והיום ראש חודש, אבל כי עבדינן משואות אחסר לאור יום שלשים - ידעי שביום שלשים נקבע, ויעשו מלאכה למחר ואין בטלין שני ימים אלא במעובר).

כיצד היו משיאין משואות? - מביאין כלונסות [של ארז ארוכין וקנים ועצי שמן ונעורת של פשתן וכורך במשיחה ועולה לראש ההר ומצית בהן את האור, ומוליך ומביא ומעלה ומוריד עד שהוא רואה את חבירו שהוא עושה כן בראש ההר השני, וכן בראש ההר השלישי]:

אמר רב יהודה: ארבעה מיני ארזים הן: ארז, קתרום, עץ שמן וברוש.

'קתרום' - אמר רב: 'אדרא' (כך שם האילן כדאמרינן במסכת ביצה (דף טו,ב) 'יטע בהן אדר');

דבי רבי שילא אמרי: 'מבליגא' ואמרי לה: זו 'גולמיש'.

ופליגא דרבה בר רב הונא, דאמר רבה בר רב הונא אמרי בי רב: עשרה מיני ארזים הם, שנאמר (ישעיהו מא,יט) אתן במדבר ארז, שטה, והדס, ועץ שמן, אשים בערבה ברוש, תדהר, ותאשור יחדיו: ארז - ארזא; שטה - תורניתא (פיניי"א בלע"ז); הדס - אסא; עץ שמן - אפרסמא; ברוש - ברתא (בוס"ו בלע"ז); תדהר - שאגא (ש"פ בלע"ז); תאשור - שוריבנא.

הני שבעה הוו?

כי אתא רב דימי אמר: הוסיפו עליהם אלונים, אלמונים, אלמוגין: אלונים - בוטמי (אולמ"י בלע"ז); אלמונים - בלוטי (צירקוו"ה בלע"ז, שגדילין בו פירי שקורין גליאנד"ה); אלמוגין - כסיתא (מין עץ העולה בקרקע הים ושמו קוראל"ו).

איכא דאמרי: ארונים ערמונים אלמוגין: ארונים - ערי (לויר"ו שם האילן, ואת פריו קורין ביי"ש); ערמונים - דולבי (קשטאניי"א); אלמוגין - כסיתא.

(ישעיהו לג,כא) [כי אם שם אדיר ה' לנו מקום נהרים יארים רחבי ידים; בל תלך בו אני שיט] וצי אדיר לא יעברנו (לנחל שעתיד לצאת מבית המקדש) - אמר רב: זו בורני גדולה (ספינה שקורין דרומונ"ט).

היכי עבדו (אותה בורני גדולה - למאי עבידא)?

מייתו שית אלפי גברי בתריסר ירחי שתא - ואמרי לה תריסר אלפי גברי בשיתא ירחי שתא - וטעני לה חלא (חול) עד דשכנא (שוליה שוכנים בקרקעית הים ועודנה נראית למעלה מן המים, דבמקום שהאלמוגים גדילים בים - אין הים עמוק כל כך); ונחית בר אמוראי [נ"א: אמודאי] (מלומד לשוט בנהרות) וקטר אטוני דכיתנא (חבילי פשתן, שהן קשין לינתק, וקושר ראשו) בכסיתא, וקטר להו בספינתא (אחד בשורש האילן וראשו אחד בבורני), ונטלי (הנך גברי) חלא (דספינתא) ושדו לבראי, וכמה דמדליא עקרא (והיא עולה מתוך המים ועוקרת שרשי האילן) ומתיא, ומחליף על חד תרין בכספא.

תלת פרוותא (פורט"ו בלע"ז, ובלשון משנה 'נמל') הויין: תרתי בי ארמאי וחדא דבי פרסאי; דבי ארמאי מסקן כסיתא; דבי פרסאי מסקן מרגנייתא (מקרקעית הים על ידי בר אמוראי) ומקרייא 'פרוותא דמשמהיג' (אותה של פרסיים נקראת 'נמל של מלוכה').

אמר רבי יוחנן: כל שיטה ושיטה שנטלו נכרים מירושלים - עתיד הקדוש ברוך הוא להחזירן לה, שנאמר (ישעיהו מא,יט) אתן במדבר ארז, שטה, [והדס, ועץ שמן, אשים בערבה ברוש, תדהר, ותאשור יחדיו], ואין 'מדבר' אלא ירושלים, שנאמר (ישעיהו סד,ט) [ערי קדשך היו מדבר] ציון מדבר היתה [ירושלם שממה].

ואמר רבי יוחנן: כל הלומד תורה ואינו מלמדה - דומה להדס במדבר.

איכא דאמרי: כל הלומד תורה ומלמדה במקום שאין תלמידי חכמים - דומה להדס במדבר, דחביב.

ואמר רבי יוחנן: אוי להם לעובדי כוכבים שאין להם תקנה, שנאמר (ישעיהו ס,יז) תחת הנחשת אביא זהב ותחת הברזל אביא כסף ותחת העצים נחשת ותחת האבנים ברזל [ושמתי פקדתך שלום ונֹגשיך צדקה]; תחת רבי עקיבא וחביריו מאי מביאין? ועליהם הוא אומר (יואל ד,כא) ונקיתי דמם לא נקיתי [וה' שכן בציון] (אם באתי לנקות את העכו"ם משאר עונות - לא אנקם מדמם של ישראל).

ומאין היו משיאין משואות? ... ומבית בלתין:

מאי '*בית בלתין*'?

אמר רב:

(ראש השנה כג,ב)

זו בירם.

מאי '*גולה*'?

אמר רב יוסף: זו פומבדיתא.

מאי '*כמדורת האש*'?

תנא: '*כל אחד ואחד נוטל אבוקה בידו ועולה לראש גגו*'.

תניא: '*רבי שמעון בן אלעזר אומר: אף חרים וכייר וגדר וחברותיה* (היו משיאין המשואות בראשי הרים שלהן)'.

איכא דאמרי: ביני וביני (דהנך דמתניתין) הוו קיימי (הנך);

איכא דאמרי: להך גיסא דארץ ישראל הוו קיימי ([של] ארץ ישראל לצד בבל: שני צדדים של ארץ ישראל נמשכין לצד בבל) [וקשה לי מדוע לא מפרש רש"י שהמקומות האלה בכוון הישוב היהודי הגדול שהיה באלכסנדריה בתקופת בית שני]; מר חשיב דהאי גיסא ומר חשיב דהאי גיסא.

אמר רבי יוחנן: בין כל אחת ואחת (דהנך דמתניתין) שמונה פרסאות.

כמה הוו להו? תלתין ותרתין.

והא האידנא טובא הוו?

אמר אביי: אסתתומי אסתתום להו דרכי (ואחזו ההולכין דרך עקלתון), דכתיב (הושע ב,ח) לכן הנני שך את דרכך בסירים [וגדרתי את גדרה ונתיבותיה לא תמצא] (סירים: קוצים).

רב נחמן בר יצחק אמר: מהכא: דכתיב (איכה ג,ט) [גדר דרכי בגזית] נתיבותי עוה.

משנה:

חצר גדולה היתה בירושלים, ובית יעזק היתה נקראת, ולשם כל העדים מתכנסין (ביום השבת שחללוהו לבוא ולהעיד), ובית דין בודקין אותם שם, וסעודות גדולות עושין להם בשביל שיהו רגילין לבא.

בראשונה לא היו זזין משם כל היום (לפי שיצאו חוץ לתחום, והיוצא חוץ לתחום אין לו אלא ארבע אמות); התקין רבן גמליאל הזקן שיהו מהלכין אלפים אמה לכל רוח!

ולא אלו בלבד, אלא אף חכמה הבאה ליילד והבא להציל מן הדליקה ומן הגייס ומן הנהר (שהוא גדל פתאום ושוטף את בני העיר ואת הילדים) ומן המפולת - הרי אלו כאנשי העיר ויש להם אלפים לכל רוח.

גמרא:

איבעיא להו: 'בית יעזק' תנן או 'בית יזק' תנן?

'בית יעזק' תנן - לישנא מעליא הוא, דכתיב (ישעיהו ה,ב) ויעזקהו ויסקלהו (סייגו בגדר אבנים סביב סביב בעיגול כמו טבעת) [ויעזקהו ויסקלהו ויטעהו שרק ויבן מגדל בתוכו וגם יקב חצב בו ויקו לעשות ענבים ויעש באֻשים] או דלמא 'בית יזק' תנן, לישנא דצערא הוא, כדכתיב (ירמיהו מ,א) [הדבר אשר היה אל ירמיהו מאת ה' אחר שלח אתו נבוזראדן רב טבחים מן הרמה בקחתו אתו] והוא אסור באזיקים [בתוך כל גלות ירושלם ויהודה המגלים בבלה] (על שם שאסורין כאלו בזיקין שאין זזין משם כל היום)?

אמר אביי: תא שמע: '*סעודות גדולות היו עושין להם שם כדי שיהו רגילים לבוא* (אלמא לא הוה להו צערא)'!

דלמא תרתי הוו עבדי בהו [גם סעודות וגם 'אזיקים'].

משנה:

כיצד בודקין את העדים?

זוג שבא ראשון בודקין אותו ראשון, ומכניסין את הגדול שבהן ואומרין לו: "אמור כיצד ראית את הלבנה?

לפני החמה או לאחר החמה?

לצפונה או לדרומה?

(החמה הולכת לעולם ממזרח לדרום ומדרום למערב וממערב לצפון, שנאמר (קהלת א,ו) הולך אל דרום וסובב אל צפון; והלבנה אינה נראית ביום שלשים לעולם אלא סמוך לשקיעת החמה, שמתוך שהיא דקה וקטנה אינה נראית בעוד שהחמה בגבורתה; מדלא קתני 'למזרחה או למערבה' - שמע מינה אין נראית להם בדרום, וקא סלקא דעתא שהיו שואלין את העדים אם ראוה מהלכת לפני החמה או לאחריה: "לצפונה של חמה ראיתם אותה או לדרומה של חמה?"; ובגמרא פריך: 'לפני החמה' היינו לצפונה, שהרי אין נכון לבדוק ולשאול אם לדרומה אלא בזמן ששניהן - החמה והלבנה - במערב, שאם הם בדרום - אינה יכולה להיות לא לצפונה ולא לדרומה אלא או למזרחה או למערבה, וכשהן במערב - אם לפני החמה היא זהו 'לצפונה', שהרי לצד צפון הם הולכין; ואם לאחריה היא - הרי זה לצד דרום;)

כמה היה גבוה (מן הארץ לפי ראיית עיניכם)?

ולאין היה נוטה (ראשי הפגימה לאיזה צד נוטין? לצד צפון [כזה עיין בתמונות בגמרא] או לצד דרום [כזה עיין בתמונות בגמרא])?

וכמה היה רחב?"

אם אמר "לפני החמה" - לא אמר כלום (מפרש בגמרא).

ואחר כך היו מכניסין את השני ובודקין אותו; אם נמצאו דבריהם מכוונים - עדותן קיימת, ושאר כל הזוגות שואלין אותן ראשי דברים;

לא שהיו צריכים להם אלא כדי שלא יצאו בפחי נפש בשביל שיהו רגילים לבוא.

גמרא:

היינו '*לפני החמה*' היינו '*לצפונה*' (הא חדא מילתא היא כדפרישית לעיל), היינו '*לאחר החמה*' היינו '*לדרומה*'!?

אמר אביי: "*פגימתה לפני החמה או לאחר החמה* (פונה לצד החמה או לצד אחר)"? (ועלה קתני סיפא:) '*אם אמר "לפני החמה" - לא אמר כלום* (דמעולם לא ראתה חמה פגימתה של לבנה)', דאמר רבי יוחנן: מאי דכתיב (איוב כה,ב) הַמְשֵׁל וָפַחַד עִמו עושה שלום במרומיו? - מעולם לא ראתה חמה פגימתה של לבנה ולא פגימתה של קשת: פגימתה של לבנה, דחלשה דעתה; פגימתה של קשת - דלא לימרו עובדי החמה (העובדין את החמה)

(ראש השנה כד,א)

'גירי קא משדייא (החמה הזאת - חצים היא יורה להלחם בכופרין בה, שהיורה בקשת נותן פגימת הקשת לצד פניו)'.

כמה היה גבוה ולאין היה נוטה [וכמה היה רחב?" אם אמר "לפני החמה" - לא אמר כלום. ואחר כך היו מכניסין את השני ובודקין אותו; אם נמצאו דבריהם מכוונים - עדותן קיימת, ושאר כל הזוגות שואלין אותן ראשי דברים; לא שהיו צריכים להם אלא כדי שלא יצאו בפחי נפש בשביל שיהו רגילים לבוא]:

תנא חדא: '*"לצפונה" - דבריו קיימין, "לדרומה" - לא אמר כלום*';

והתניא איפכא: '*"לדרומה" - דבריו קיימין, "לצפונה" - לא אמר כלום*'!?

לא קשיא: כאן בימות החמה כאן בימות הגשמים (בימות החמה, כגון ביום ארוך של תקופת תמוּז - חמה שוקעת לסוף מערב לצד צפון, כדתניא בעירובין (דף נו): "חמה יוצאת ביום ארוך ושוקעת ביום ארוך - זהו פני צפון; חמה יוצאת ביום קצר ושוקעת ביום קצר - זהו פני דרום." ניסן ותשרי - חמה יוצאת בחצי מזרח ושוקעת בחצי מערב. תקופת ניסן - היום והלילה שוין: חמה יוצאת בחצי מזרח ומהלכת חצי מזרח וכל דרום וחצי מערב ושוקעת, ובלילה סובבת למעלה מן הכיפה חצי מערב וכל צפון וחצי מזרח וְזוֹרחת, ולמחרת התחיל היום להיות זורח מעט מכנגד חצי מזרח לצד צפון' ושוקע להלן מחצי מערב לצד צפון' וכן כל יום ויום נמשכת מעט בין בזריחה בין בשקיעה, וכשמגיע יום תקופת תמוּז היא זורחת בקרן מזרחית צפונית, ומהלכת שלש רוחות, ושוקעת בקרן צפונית מערבית; ומשם ואילך הימים מתמעטין והחמה נמשכת מעט מעט בזריחתה ובשקיעתה לצד דרום, וכשמגיע תקופת תשרי - יוצאת בחצי מזרח ושוקעת בחצי מערב, והיום והלילה שוין, ועוד מושכת והולכת לצד דרום עד תקופת טבת, ואותו היום יוצאת בקרן מזרחית דרומית ושוקעת בקרן דרומית מערבית, ומשם ואילך נמשכת לאחוריה לצד צפון לזריחתה: מרבה הילוכה לצד צפון מעט ושוקעת, וכן תמיד עד תקופת ניסן: יוצאת בחצי מזרח ושוקעת בחצי מערב; נמצאת בימות החמה מהלכת רוב רוח מערבית לפני שקיעתה, ופעמים כולה, וכל ימות הגשמים אינה מהלכת אלא מיעוט מערב, ופעמים שאינה נכנסת בו אלא דבר מועט; והלבנה לעולם בחידושה בקרן מערבית דרומית, הלכך: בימות הגשמים, שאין החמה נכנסת למערב אלא בשקיעתה - הלבנה קודמת לתוך המערב - נמצאת לבנה בצפון, ובימות החמה, שהחמה במערב הרבה - היא קודמת הלבנה ברוב החדשים לצד צפון, נמצאת לבנה בדרום).

תנו רבנן: '*אחד אומר "גבוה שתי מרדעות" ואחד אומר "שלשה" - עדותן קיימת; אחד אומר "שלשה" ואחד אומר "חמשה" - עדותן בטילה, אבל מצטרפין לעדות אחרת* (אחד מהן מצטרף עם עד אחר שיאמר כמותו)'.

תנו רבנן: '*"ראינוהו במים* (תוך נהר או מעין ראינו דמותה של לבנה)*", "ראינוהו בעששית* (קנדיל"ה בלע"ז)*", "ראינוהו בעבים* (יום המעונן היה וראינוה מאירה דרך עוביו של עב)*" - אין מעידין עליו; "חציו במים", "חציו בעבים", "חציו בעששית" - אין מעידין עליו*'.

השתא כולו אמרת 'לא', חציו מבעיא?

אלא הכי קאמר: "חציו במים חציו ברקיע", "חציו בעבים חציו ברקיע", "חציו בעששית חציו ברקיע" - אין מעידין.

תנו רבנן: '*"ראינוהו ושוב לא ראינוהו" - אין מעידין עליו*'.

כל הכי חזו לה ואזלי (בתמיה: מאחר שראוהו - למה לא יעידו? וכי לעולם הם צריכים לראותו)?

אמר אביי: הכי קאמר: "ראינוהו מאלינו, ושבנו לראותו מדעתנו (כדי להעיד עליו) ולא ראינוהו" - אין מעידין עליו; מאי טעמא? - אימור כוביתא דעיבא (עיגול של עב לבן) בעלמא הוא דחזי.

משנה:

ראש בית דין אומר "מקודש", וכל העם עונין אחריו "מקודש מקודש".

בין שנראה בזמנו בין שלא נראה בזמנו מקדשין אותו.

רבי אלעזר ברבי צדוק אומר: אם לא נראה בזמנו אין מקדשין אותו, שכבר קידשוהו שמים.

גמרא:

ראש בית דין וכו':

מנהני מילי?

אמר רבי חייא בר גמדא אמר רבי יוסי בן שאול אמר רבי: אמר קרא: (ויקרא כג,מד) וידבר משה את מועדי ה' [אל בני ישראל] - מכאן שראש בית דין אומר "מקודש".

'*וכל העם עונין אחריו "מקודש מקודש"*' מנלן?

אמר רב פפא" אמר קרא: (ויקרא כג) 'אשר תקראו אותם' קרי ביה 'אתם'.

'קרי ביה'- למעשה 'כתיב ביה': בויקרא כג בשלש פסוקים מופיע הבטוי 'אשר תקראו אתם' והקרי הוא 'אותם'

ויקרא כג,ב: דבר אל בני ישראל ואמרת אלהם: מועדי ה' אשר תקראו אתם מקראי קדש אלה הם מועדי

ויקרא כג,ד: אלה מועדי ה', מקראי קדש, אשר תקראו אתם במועדם

ויקרא כג,לז: אלה מועדי ה', אשר תקראו אתם מקראי קדש, להקריב אשה לה' עלה ומנחה זבח ונסכים דבר יום ביומו

רב נחמן בר יצחק אמר: (ויקרא כג,ב) [דבר אל בני ישראל ואמרת אלהם: מועדי ה' אשר תקראו אתם מקראי קדש] אלה הם מועדי' - הם יאמרו מועדי.

"מקודש מקודש" תרי זימני למה לי?

דכתיב 'מקראי קדש' (תרי זימני משמע).

רבי אלעזר ברבי צדוק אומר: אם לא נראה בזמנו - אין מקדשין אותו (שאינו צריך חיזוק) [שכן קידשוהו שמים]:

תניא: '*פלימו אומר: בזמנו אין מקדשין אותו, שלא בזמנו מקדשין אותו;*

*רב אלעזר [ברבי צדוק] אומר: בין כך ובין כך אין מקדשין אותו, שנאמר* (ויקרא כה,י) *וקדשתם את שנת החמשים* [שנה וקראתם דרור בארץ לכל ישביה; יובל הוא תהיה לכם ושבתם איש אל אחזתו ואיש אל משפחתו תשבו] *- שנים אתה מקדש, ואי אתה מקדש חדשים*'.

אמר רב יהודה אמר שמואל: הלכה כרבי אלעזר ברבי צדוק.

אמר אביי: אף אנן נמי תנינא: '*ראוהו בית דין וכל ישראל, נחקרו העדים ולא הספיקו לומר "מקודש" עד שחשיכה - הרי זה מעובר*'. 'מעובר' - אִין (דמשמע משחשיכה נתעבר), 'מקודש' - לא (קתני; הרי זה מתקדש למחר)!

'מעובר' איצטריכא ליה (כלומר: לעולם למחר בעי קידוש, והאי דלא תנייה - משום דאיצטריכא לאשמועינן 'מעובר'): סלקא דעתך אמינא הואיל וראוהו בית דין וכל ישראל איפרסמא ולא ליעברוה (ואי תנא 'הרי זה מתקדש למחר' הוה אמינא לעולם מיומא קמא מתקנינן מועדותיה) - קא משמע לן.

משנה:

דמות צורות לבנה היו לו לרבן גמליאל בטבלא ובכותל בעלייתו שבהן מראה את ההדיוטות ואומר "הכזה ראית או כזה"?

גמרא:

ומי שרי? והכתיב (שמות כ,יט) לא תעשון אתי [אלהי כסף ואלהי זהב לא תעשו לכם]- לא תעשון כדמות שמשיי (צורות העומדים אתי)?

אמר אביי: לא אסרה תורה אלא שמשין שאפשר לעשות כמותן, כדתניא: '*לא יעשה אדם בית תבנית היכל, אכסדרה, תבנית אולם, חצר כנגד עזרה, שלחן כנגד שלחן, מנורה כנגד מנורה, אבל עושה*

(ראש השנה כד,ב)

*של חמשה* (נרות) *ושל ששה* (נרות) *ושל שמונה, ושל שבעה לא יעשה אפילו של שאר מיני מתכות* (לפי שכיוצא בהן כשירה לפנים, כדתניא: (מנחות כח,ב; סוכה נ,ב) '*ועשית מנורת' - כלל; 'זהב טהור' - פרט; 'מקשה תיעשה' - חזר וכלל: מה הפרט מפורש של מתכת אף כל של מתכת*')*;*

*רבי יוסי בר יהודה אומר: אף של עץ לא יעשה* (שכיוצא בה כשירה לפנים, דרבי יוסי ברבי יהודה דריש ליה לקרא ברבוי ומעוטי: מאי רבי? - רבי כל מילי, ומאי מיעט? מיעט חרס; והכי מפרש לה במנחות (שם))*, כדרך שעשו מלכי בית חשמונאי.*

*אמרו לו: משם ראייה? שפודין של ברזל היו, וחיפום בבעץ* (שטיינ"ו בלע"ז)*; העשירו - עשאום של כסף, חזרו העשירו עשאום של זהב*'.

ושמשין שאי אפשר לעשות כמותן, מי שרי? והתניא [מכילתא דרבי ישמעאל יתרו - מסכת דבחדש יתרו, פרשה י ד"ה לא תעשון]: '(שמות כ,יט) *לא תעשון אתי* [אלהי כסף ואלהי זהב לא תעשו לכם]*- לא תעשון כדמות שמשיי המשמשין לפני במרום*'!

אמר אביי: לא אסרה תורה אלא דמות ארבעה פנים בהדי הדדי (לגוף אחד, כעין חיות הקדש; דהיינו 'אתי' - שכסא כבוד רכוב עליהן);

אלא מעתה פרצוף אדם לחודיה תשתרי (שהרי הוא אחד מהן בחיות, ואפ"ה אמר 'עד דאיכא כולהו בהדי הדדי')? אלמה תניא '*כל הפרצופות מותרין חוץ מפרצוף אדם*'?

אמר רב הונא בריה דרב אידי: מפרקיה דאביי שמיעא לי: 'לא תעשון אתי' - לא תעשון אותי.

ושאר שמשין מי שרי? והא תניא: '*לא תעשון אתי - לא תעשון כדמות שמשיי המשמשין לפני במרום, כגון אופנים ושרפים וחיות הקודש ומלאכי השרת*'?

אמר אביי: לא אסרה תורה אלא שמשין שבמדור העליון (ברקיע שביעי, דדייקינן 'אִתִי'; אבל חמה ולבנה וכוכבים ומזלות במדור התחתון הן, ברקיע השני, כדאמרינן במסכת חגיגה (דף יב,ב)).

ושבמדור התחתון מי שרי? והתניא [על הפסוק שמות כ,ג: לא תעשה לך פסל וכל תמונה אשר בשמים ממעל ואשר בארץ מתחת ואשר במים מתחת לארץ]: '*אשר בשמים - לרבות חמה ולבנה כוכבים ומזלות; ממעל - לרבות מלאכי השרת*'!

כי תניא ההיא - לעבדם.

אי 'לעבדם' - אפילו שלשול קטן נמי!?

אין הכי נמי, דתניא: '*אשר בארץ - לרבות הרים וגבעות ימים ונהרות אפיקים* (מוצאי מים; ביברי"ש בלע"ז) *וגאיות; מתחת - לרבות שלשול* (תולעת) *קטן*'.

ועשייה גרידתא מי שרי? והתניא: 'לא תעשון אתי *- לא תעשון כדמות שמשיי המשמשין לפני כגון חמה ולבנה כוכבים ומזלות*'!

שאני רבן גמליאל, דאחרים (נכרים) עשו לו.

והא רב יהודה, (שהיתה לו צורה בטבעתו) דאחרים עשו לו (ואחרים עשאוה), ואמר ליה שמואל לרב יהודה: "שיננא! סמי עיניה דדין (כלומר השחת צורתו)!" (דנישקליה מיניה).

התם חותמו בולט הוה, ומשום חשדא (שלא יאמרו: עבודה זרה היא לו), כדתניא: '*טבעת: חותמו בולט אסור להניחה* (באצבעו)*, ומותר לחתום בה* (שחתימתה שוקעת)*; חותמו שוקע - מותר להניחה ואסור לחתום בה* ('*חתימה בולטת*' - חותמה בולט: המתכת חרות סביב סביב והצורה עומדת כמות שהיא; '*חותמה שוקעת*' - שהצורה חקוקה וחרותה במתכת)'.

ומי חיישינן לחשדא? והא ההיא בי כנישתא ד'שף ויתיב' בנהרדעא (מקום הוא.; ויש פותרין שחרב וחזר ונבנה, ותמיד היתה שכינה מצויה שם; ויכניה וגלותו בנאוהו, שנשאו עמהם מאבני ירושלים ועליהם נאמר (תהילים קב,טו) כי רצו עבדיך את אבניה), דהוה ביה אנדרטא (צלם דמות המלך), והוו עיילי רב ושמואל ואבוה דשמואל ולוי ומצלו התם ולא חיישי לחשדא!

רבים שאני.

והא רבן גמליאל יחיד הוא (וניחוש נמי לחשדא)?

כיון דנשיא הוא - שכיחי רבים גביה.

איבעית אימא: דפרקים הוה;

ואיבעית אימא: להתלמד עבד, וכתיב (דברים יח,יט) [דברים יח,יט: כי אתה בא אל הארץ אשר ה' אלהיך נתן לך] לא תלמד לעשות [כתועבת הגוים ההם] - אבל אתה למד להבין ולהורות.

משנה:

מעשה שבאו שנים ואמרו "ראינוהו שחרית במזרח (את הישנה)

(ראש השנה כה,א)

המשך המשנה

וערבית במערב (את החדשה)"; אמר רבי יוחנן בן נורי: עדי שקר הם (דקיימא לן (ראש השנה דף כ,ב) '*עשרים וארבעה שעי מכסי סיהרא*'; כך פירשו רבותי; ולבי נוקפי: מדקתני בברייתא '*פעמים שבא בארוכה פעמים שבא בקצרה*' - ואין לשון ביאת ארוכה וקצרה נופל כאן, שהרי מתוך קוטנה, הישנה היא נכסית מבני מערב כשהיא במזרח לפני חידושה! ונראה לי דעל החדשה העידו, ו'עדי שקר' דקאמר רבי יוחנן בו נורי - לפי שאינה ממהרת לרוץ בי"ב שעות שביום מתוך המזרח לתוך המערב, ועל זה קאמר פעמים שבא בדרך ארוכה ושוהה לבא).

כשבאו ליבנה קיבלן רבן גמליאל.

ועוד באו שנים ואמרו "ראינוהו בזמנו (ביום שלשים)", ובליל עיבורו לא נראה (שהיו מצפין בית דין והעם שתהא מגולה ויראוה - מאחר שהעדים ראוה ביום לא נראה להם) - וקיבלן רבן גמליאל;

אמר רבי דוסא בן הורכינס: עדי שקר הן: היאך מעידים על האשה שילדה ולמחר כריסה בין שיניה?

אמר לו רבי יהושע: רואה אני את דבריך (לעבר את החדש);

שלח לו רבן גמליאל: גוזרני עליך שתבא אצלי במקלך ובמעותיך ביום הכפורים שחל להיות בחשבונך.

הלך ומצאו רבי עקיבא (לרבי יהושע) מיצר (על שהנשיא גזר עליו לחלל יום הכפורים), אמר לו: יש לי ללמוד שכל מה שעשה רבן גמליאל - עשוי, שנאמר (ויקרא כג,ד) אלה מועדי ה' מקראי קדש אשר תקראו אתם [במועדם] (בקריאת בית דין תלאו הכתוב) - בין בזמנן בין שלא בזמנן - אין לי מועדות אלא אלו.

בא לו אצל רבי דוסא בן הורכינס, אמר לו: אם באין אנו לדון אחר בית דינו של רבן גמליאל - צריכין אנו לדון אחר כל בית דין ובית דין שעמד מימות משה ועד עכשיו, שנאמר (שמות כד,ט) ויעל משה ואהרן נדב ואביהוא ושבעים מזקני ישראל - ולמה לא נתפרשו שמותן של זקנים? אלא ללמד שכל שלשה ושלשה שעמדו בית דין על ישראל הרי הוא כבית דינו של משה (שאם בא אדם לדון אחר בית דין שבימיו, ולומר "וכי בית דין זה כמשה ואהרן, כאלדד ומידד?" אומרים לו: שמא חשוב הוא כשלשה מן השאר שלא נתפרשו שמותם).

נטל מקלו ומעותיו בידו והלך ליבנה אצל רבן גמליאל ביום שחל יום הכפורים להיות בחשבונו.

עמד רבן גמליאל ונשקו על ראשו; אמר לו: בוא בשלום רבי ותלמידי: רבי בחכמה, ותלמידי שקבלת את דברי.

גמרא:

תניא: '*אמר להם רבן גמליאל לחכמים: כך מקובלני מבית אבי אבא: פעמים שבא בארוכה ופעמים שבא בקצרה*'.

אמר רבי יוחנן מאי טעמא דבי רבי דכתיב (תהלים קד,יט) עשה ירח למועדים שמש ידע מבואו: - שמש הוא דידע מבואו, ירח לא ידע מבואו.

רבי חייא חזייא לסיהרא (ישנה) דהוה קאי בצפרא דעשרים ותשעה; שקל קלא (פיסת רגבים; מוט"א בלע"ז) פתק ביה [זרק לכונו], אמר: "לאורתא בעינן לקדושי בך (צריכין אנו לעשות הלילה יום טוב של ראש השנה, לחסר את אלול ולאיים על העדים לומר "ראינוהו בזמנו" לקדשו למחר, ואף על פי שלא ראוהו, לפי שהיה עיבור החדש דוחה את יום הכפורים אצל שבת) ואת קיימת הכא (ואם תהא נראית ערבית - שוב לא יקדשו את החדש למחר! [כדאמרן לעיל פרק קמא (דף כ): צריך שיהא לילה ויום מן החדש: שאם נראית הישנה לאור כ"ט - אין מקדשין מחר את החדש)? זיל איכסי!"

אמר ליה רבי לרבי חייא (דואג היה שלא ירננו עליו בני עירו כשיקדשנו למחר לפי שראו הישנה כל יום כ"ט): "זיל לעין טב, וקדשיה לירחא (וסלק תלונותם מעלי)" (ומורי פירש שגזרו גזרה במקומו שלא יקדשו את החדש!), ושלח לי סימנא: 'דוד מלך ישראל חי וקים'" (דוד מלך ישראל - נמשל כלבנה, שנאמר בו (תהלים פט,לז) כסאו כשמש נגדי - כירח יכון עולם).

תנו רבנן: '*פעם אחת נתקשרו שמים בעבים ונראית דמות לבנה בעשרים ותשעה לחדש; כסבורים העם לומר "ראש חדש", ובקשו בית דין לקדשו; אמר להם רבן גמליאל: כך מקובלני מבית אבי אבא: אין חדושה של לבנה פחותה מעשרים ותשעה יום ומחצה ושני שלישי שעה ושבעים ושלשה חלקים; ואותו היום מתה אמו של בן זזא, והספידה רבן גמליאל הספד גדול; לא מפני שראויה לכך אלא כדי שידעו העם שלא קידשו בית דין את החדש* (שאין מספידין ביום טוב)'.

הלך רבי עקיבא (ומצאו) [ומצאו ר"ע] מיצר כו':

איבעיא להו: מי מיצר? רבי עקיבא מיצר או רבי יהושע מיצר?

תא שמע, דתניא: 'הלך רבי עקיבא ומצאו לרבי יהושע כשהוא מיצר; אמר לו: רבי! מפני מה אתה מיצר? אמר לו: עקיבא - ראוי לו שיפול למטה שנים עשר חדש ואל יגזור עליו גזירה זו.

אמר לו: רבי! תרשיני לומר לפניך דבר אחד שלמדתני? אמר לו: אמור! אמר לו: הרי הוא אומר [ויקרא כג,ב: דבר אל בני ישראל ואמרת אלהם: מועדי ה' אשר תקראו] אתם [מקראי קדש אלה הם מועדי]; [ויקרא כג,ד: אלה מועדי ה' מקראי קדש אשר תקראו] אתם [במועדם]; [ויקרא כג,לז: אלה מועדי ה', אשר תקראו] אתם [מקראי קדש להקריב אשה לה' עלה ומנחה זבח ונסכים דבר יום ביומו]: שלש פעמים (שלשה זמנין כתיב 'אשר תקראו אותם' בפרשת שור או כשב וקרי ביה 'תקראו אתם'): 'אתם' - אפילו שוגגין (מאליהן כסבורין שהוא ראוי להתעבר וטועין), 'אתם' - אפילו מזידין, 'אתם' - אפילו מוטעין (על ידי עדי שקר).

בלשון הזה אמר לו: עקיבא! נחמתני, נחמתני!'

בא לו אצל רבי דוסא בן הורכינס כו':

תנו רבנן: '*למה לא נתפרשו שמותם של זקנים הללו? שלא יאמר אדם* (על בית דין שבימיו) "פלוני כמשה ואהרן?" "פלוני כנדב ואביהוא?" "פלוני כאלדד ומידד?" ("וכי פלוני ופלוני כמשה ואהרן שאשמע לו"? עכשיו שלא נתפרשו - אמור לו: אם אינו כמשה ואהרן הרי הוא כאחד משאר זקנים שאינך יודע מי הם), ואומר: (שמואל א יב,ו) ויאמר שמואל אל העם ה' אשר עשה את משה ואת אהרן [ואשר העלה את אבותיכם מארץ מצרים] ואומר: (שמואל א יב,יא) וישלח ה' את ירובעל ואת בדן ואת יפתח ואת שמואל [ויצל אתכם מיד איביכם מסביב ותשבו בטח] (שמואל הנביא אמר לישראל: הקדוש ברוך הוא עשה לכם נסים על ידי ששה זקנים הללו: משה ואהרן ירובעל ובדן ויפתח ושמואל) - ירובעל זה גדעון; ולמה נקרא שמו ירובעל? שעשה מריבה עם הבעל; בדן זה שמשון; ולמה נקרא שמו בדן? דאתי מדן; יפתח כמשמעו;

(ראש השנה כה,ב)

ואומר: (תהלים צט,ו) משה ואהרן בכהניו ושמואל בקוראי שמו [קראים אל ה’ והוא יענם]: שקל הכתוב שלשה קלי עולם כשלשה חמורי עולם (- הרי ששקל הכתוב שמואל עם משה ואהרן; ובכתובים הראשונים כתוב ירובעל בדן ויפתח עם משה ואהרן ושמואל - שלשה קלים עם שלשה חמורים), לומר לך: ירובעל בדורו כמשה בדורו; בדן בדורו כאהרן בדורו; יפתח בדורו כשמואל בדורו, ללמדך שאפילו קל שבקלין ונתמנה פרנס על הצבור - הרי הוא כאביר שבאבירים; ואומר (דברים יז,ט) ובאת אל הכהנים הלוים ואל השופט אשר יהיה בימים ההם [ודרשת והגידו לך את דבר המשפט] - וכי תעלה על דעתך שאדם הולך אצל הדיין שלא היה בימיו? הא אין לך לילך אלא אצל שופט שבימיו (הרי לימדך הכתוב כאן שאין לך לבקש אלא שופט שהיה בימיך)! ואומר: (קהלת ז,י) אל תאמר מה היה שהימים הראשונים היו טובים מאלה [כי לא מחכמה שאלת על זה] (לפי שהדורות היו טובים וצדיקים מן אחרונים לפיכך היו הימים הראשונים טובים מאלה - שאי אפשר שיהו אחרונים כראשונים)'.

נטל מקלו ומעותיו בידו:

תנו רבנן: '*כיון שראה אותו - עמד מכסאו ונשקו על ראשו, אמר לו: שלום עליך רבי ותלמידי! רבי - שלמדתני תורה ברבים, ותלמידי - שאני גוזר עליך גזירה ואתה מקיימה כתלמיד; אשרי הדור שהגדולים נשמעים לקטנים, קל וחומר קטנים לגדולים!*'

- "קל וחומר"? חיובא הוא!

*אלא מתוך שהגדולים נשמעים לקטנים - נושאין קטנים קל וחומר בעצמן*'.

הדרן עלך אם אינן מכירין